
Resolució per la qual s’aprova la convocatòria d’ajuts per pal·liar els efectes de la covid-19 al sector de l’artesania, l’economia social i solidària, les instal·lacions juvenils i de lleure educatiu regulades pel Decret 23/2018, els guies de turisme i les escoles de dansa de Mallorca
Amb el Decret 3/2020, de 7 de juny, de la presidenta de les Illes Balears, pel qual s’estableixen mesures de flexibilització, regulació i graduació de determinades restriccions en l’àmbit de les Illes Balears, establertes durant la declaració de l’estat d’alarma, en aplicació de la fase III del Pla per a la transició cap a una nova normalitat es va dur a terme una limitació i aplicació de mesures de contingència a l’àmbit del lleure referent tant a la limitació d’aforaments, tant a activitats de lleure educatiu, com a l’activitat i el funcionament ordinari a les instal·lacions juvenils. Una vegada superada la fase 3 del Pla per a la Transició cap a una Nova Normalitat, aprovat per Acord de Consell de Govern de les Illes Balears de 19 de juny de 2020, es va permetre l’obertura estival del sector, tot i que les mesures aplicades seguien condicionant les activitats i la capacitat de les instal·lacions.  
En la Resolució de la consellera de Salut i Consum d’11 de setembre de 2020 per la qual es prorroguen les mesures adoptades mitjançant la Resolució de 28 d’agost de 2020 i es modifiquen mesures concretes del Pla de Mesures Excepcionals de Prevenció, Contenció i Coordinació per fer front a la crisi sanitària ocasionada per la Covid-19, una vegada superada la fase 3 del Pla per a la transició cap a una nova normalitat, aprovat per Acord del Consell de Govern de les Illes Balears, de 19 de juny de 2020, es prohibeix la realització de fires (...), amb el conseqüent perjudici al sector de l’artesania.
Sent així que des que es varen adoptar les primeres mesures per frenar la Covid-19, el sector de l’artesania i de l’economia social i solidària s’han vist afectats per les mesures de contenció de la malaltia, des de l’anul·lació de fires on exposar i vendre els productes, com el tancament dels locals de venda o la reducció dels aforaments i ràtios dels establiments i empreses. Es tracta de dos sectors molt afectats i dels que més han patit les conseqüències d’aquestes mesures adoptades per la necessitat de protegir l’interès general de la societat amb una minva important de l’activitat.
Mitjançant el Reial decret 926/2020, de 25 d’octubre de 2020 (BOE núm. 282), el govern d’Espanya declara l’estat d’alarma a tot el territori nacional per aturar la propagació de les infeccions causades pel SARS-CoV-2. L’Acord del Consell de Govern de 27 de novembre de 2020, pel qual s’aprova el nou Pla de Mesures Excepcionals de Prevenció, Contenció i Coordinació per fer front a la crisi sanitària ocasionada per la Covid-19, va configurar, entre altres punts, els nivells d’alerta sanitària, els va definir i en va concretar el contingut pràctic, entenent aquests nivells com uns estadis o successió d’estadis de gestió de la crisi sanitària i que suposen, alhora, adoptar unes mesures proporcionades al nivell de risc de transmissió del SARS-CoV-2. 
L’Acord de Consell de Govern de 14 de desembre de 2020 disposa que Mallorca passa al nivell d’alerta sanitària 4, que es manté fins al 12 de gener de 2021 per Acord de Consell de Govern de 28 de desembre de 2020, a proposta de la consellera de Salut i Consum amb l’informe previ del Comitè Autonòmic de Gestió de Malalties Infeccioses. 
De l’anàlisi de les dades dels contagis, l’informe del Comitè Autonòmic de Gestió de Malalties Infeccioses de 9 de gener de 2021, determina que Mallorca continua en una línia d’ascens o d’evolució molt lenta cap a la millora, de manera que pel sobreesforç d’atenció a la Covid-19 la capacitat de mantenir un funcionament ordinari dels recursos hospitalaris del sistema sanitari públic s’ha vist afectada o bé en situació propera a la saturació, per això cal mantenir el nivell 4 d’alerta sanitària i adoptar mesures preventives excepcionals.
Mitjançant l’Acord del Consell de Govern d’11 de gener de 2021, pel qual s’estableixen els nivells d’alerta sanitària per illes que han de vigir en la Comunitat Autònoma de les Illes Balears, de conformitat amb l’Acord del Consell de Govern de les Illes Balears de 27 de novembre de 2020, i es disposen mesures excepcionals aplicables a Mallorca (BOIB núm. 5, de 12 de gener) s’estableix una reducció de la capacitat i aforament de les instal·lacions juvenils i la prohibició de pernoctar en habitació col·lectiva a grups que no fossin grups de convivència; també s’estableix que, en matèria d’activitat comercial, es limita l’aforament i els horaris dels establiments i pel que fa a la pràctica esportiva, «se suspèn l’activitat de les instal·lacions esportives cobertes on no es desenvolupi el currículum d’ensenyaments oficials reglats».
Les restriccions aplicades, les reduccions d’aforaments i d’horaris, la prohibició de pernoctar a grups que no conviuen, el tancament de l’activitat de les escoles de dansa, la manca d’activitat de sectors com són els guies de turisme, la manca d’activitats de lleure juvenil, tots ells de compliment obligatori, entre altres restriccions, després d’un tancament a principis de la pandèmia i d’una reducció dels aforaments durant tots aquests mesos, situa aquests sectors en un estat econòmic en què calen unes mesures per evitar el tancament dels establiments, de les instal·lacions o de l’activitat. Ateses aquestes circumstàncies, es fa imprescindible ajudar a les instal·lacions juvenils inscrites al Cens d’instal·lacions juvenils de Mallorca, a l’artesania i l’economia social i solidària, als guies de turisme i a les escoles de dansa de Mallorca que encara no han obtingut ajuda de les altres convocatòries d’ajuts de la Fundació, amb l’objectiu de protegir la nostra economia, aportant liquiditat a aquests establiments per fer front a la situació.
En relació amb la competència material de la Fundació Mallorca Turisme per concedir subvencions destinades a la reactivació econòmica local, l’article 32.3 de la Llei 2/2020, de 15 d’octubre, de mesures urgents i extraordinàries per a l’impuls de l’activitat econòmica i la simplificació administrativa en l’àmbit de les administracions públiques de les Illes Balears per pal·liar els efectes de la crisi ocasionada per la covid-19, disposa que els ajuntaments i els consells insulars, i també els ens instrumentals o que en depenen, sens perjudici de l’exercici, en qualsevol moment, de les competències que els són pròpies d’acord amb la normativa local, poden atorgar ajuts o subvencions a les persones o entitats afectades i, en general, acordar totes les accions de foment que creguin pertinents amb la finalitat de coadjuvar a la recuperació econòmica en els territoris municipals i insulars respectius.
El Patronat de la Fundació Mallorca, el 19 de gener de 2021, aprova, entre altres extrems, modificar l’article 6 dels Estatuts per a incloure-hi com a finalitat «Impulsar la reactivació de l’economia de Mallorca mitjançant l’atorgament de les ajudes o subvencions als distints sectors per tal d’aconseguir la recuperació econòmica de l’illa». El Ple del Consell de Mallorca, en sessió de 21 de gener de 2021, acorda ratificar la modificació i nova redacció dels Estatuts de la Fundació Mallorca Turisme (BOIB núm. 10, de 23 de gener).
La Fundació Mallorca Turisme entén que és d’interès general fomentar l’activitat econòmica de Mallorca en aquests moments de crisi greu per a la reactivació econòmica i social de Mallorca, i que les institucions públiques poden posar a disposició de la ciutadania els recursos públics per ajudar a superar aquesta situació. D’acord amb aquest esperit, el Patronat de la Fundació, com a màxim òrgan de govern, l’1 de setembre de 2021, aprova tramitar una convocatòria d’ajuts a favor de l’artesania, de l’economia social i solidària, les instal·lacions juvenils i de lleure educatiu regulades pel Decret 23/2018, els guies de turisme inscrits amb núm. BAL i en actiu, i les escoles de dansa de Mallorca.  
La participació en aquesta convocatòria està subjecta als principis de publicitat, transparència, cooperació i eficiència de la utilització dels recursos públics, i suposa l’acceptació dels termes i condicions que s’hi estableixen. 
D’acord amb la Disposició addicional quarta, punt dos, de l’Ordenança general de subvencions del Consell Insular de Mallorca, el conseller executiu de Turisme i Esports ha autoritzat, amb caràcter previ, la Fundació Mallorca Turisme a tramitar en totes les seves fases les convocatòries de subvencions que es regeixen per l’Ordenança general de subvencions previstes en el seu Pla d’actuació de 2021 i totes aquelles que s’incloguin amb posterioritat en el mateix, prèvia inclusió en el Pla Estratègic de Subvencions del Consell de Mallorca de 2021.   
Fonaments de dret
1. Estatuts de la Fundació Mallorca Turisme (BOIB núm. 24, de 23 de febrer de 2019 amb modificació BOIB núm. 10, de 23 de gener de 2021).
2. Article 10 del Decret pel qual es determina l’organització del Consell Insular de Mallorca (BOIB núm. 167, de 12 de setembre de 2019), que estableix que la Fundació Mallorca Turisme queda adscrita al Departament de Turisme i Esports.
3. Ordenança general de subvencions del Consell Insular de Mallorca (BOIB núm. 21, de 18 de febrer de 2017), modificada pel Ple del Consell de Mallorca en sessió de dia 14 de juny de 2018 (BOIB núm. 96, de 4 d’agost).
4. Pla Estratègic de Subvencions del Consell Insular de Mallorca, que inclou el Pla Estratègic de Subvencions de la Fundació Mallorca Turisme. 
5. Llei 2/2020, d’11 d’octubre, de mesures urgents i extraordinàries per a l’impuls de l’activitat econòmica i la simplificació administrativa en l’àmbit de les administracions públiques de les Illes Balears per pal·liar els efectes de la crisi ocasionada per la Covid-19.
6. Acords del Consell de Govern de les Illes Balears que regulen les mesures que han de vigir en la Comunitat Autònoma de les Illes Balears per la contenció de la Covid-19. 
7. Reglament Europeu 1407/2013 de la Comissió, de 18 de desembre de 2013, relatiu a l’aplicació dels articles 107 i 108 del Tractat de Funcionament de la Unió Europea a les ajudes de minimis (Diari Oficial de la Unió Europea núm. L352, de 24 de setembre de 2013). 
8. Marc Temporal d’ajudes estatals dictades per la Comissió de la Unió Europea de 19 de març de 2020, amb pròrrogues posteriors, quant a les ajudes dels estats membres per garantir que les empreses disposin de suficient liquiditat i puguin continuar amb la seva activitat durant i després de la crisi sanitària ocasionada pel coronavirus.
9. Conveni de col·laboració entre la Conselleria de Model Econòmic, Turisme i Treball i el Consell Insular de Mallorca per realitzar actuacions adreçades a la reactivació econòmica i turística dels sectors econòmics afectats per la Covid-19 del seu àmbit territorial, firmat el 2 d’agost de 2021.
Per tot això, dict la següent,
Resolució
1. Aprovar la convocatòria d’ajuts per pal·liar els efectes de la Covid-19 al sector de l’artesania, l’economia social i solidària, les instal·lacions juvenils i de lleure educatiu regulades pel Decret 23/2018, els guies de turisme i les escoles de dansa de Mallorca. 
 2. Publicar l’extracte d’aquesta Resolució en el Butlletí Oficial de les Illes Balears.
Interposició de recursos
Contra aquesta Resolució, que no esgota la via administrativa, es pot interposar un recurs d’alçada davant del president del Patronat de la Fundació Mallorca Turisme en el termini d’un mes, a partir de l’endemà d’haver-ne publicat l’extracte en el  Butlletí Oficial de les Illes Balears, d’acord amb el que estableix l’article 121 de la Llei 39/2015, d’1 d’octubre, del procediment administratiu comú de les administracions públiques i de l’article 12 dels Estatuts de la Fundació.
Contra la desestimació expressa del recurs d’alçada es pot interposar un recurs contenciós administratiu davant del jutjat contenciós administratiu de Palma que correspongui, en el termini de dos mesos, comptadors a partir de l’endemà de rebre la notificació de la desestimació del recurs.
Contra la desestimació per silenci del recurs d’alçada, es pot interposar un recurs contenciós administratiu davant del jutjat contenciós administratiu de Palma que correspongui, en el termini de sis mesos, comptadors a partir de l’endemà de la desestimació presumpta, que es produeix tres mesos després d’interposar el recurs d’alçada sense que s’hagi notificat la resolució.
Malgrat l’anterior, es pot interposar, si escau, qualsevol altre recurs que es consideri oportú. Tot això de conformitat amb el que estableix la Llei 29/1998, de 13 de juliol, que regula la jurisdicció contenciosa administrativa, i amb el que estableix la Llei 39/2015, d’1 d’octubre, del procediment administratiu comú de les administracions públiques.
Palma, 15 de setembre de 2021
El director de la Fundació Mallorca Turisme
Miguel Pastor Jordá

Convocatòria

1. Objecte 
L’objecte  d’aquesta  convocatòria  és  concedir  ajudes a persones físiques i jurídiques que s’han vist afectades per mesures de contenció de la Covid-19, dedicades a la gestió d’instal·lacions juvenils i de lleure educatiu, inscrites en el Cens d’Instal·lacions Juvenils de Mallorca; als que disposen de la carta d’artesà o de mestre artesà, del Document de Qualificació Artesanal (DQA) o que estiguin en “pendent visita” o “pendent avaluació”; les entitats basades en l’economia social i solidària que els resulti d’aplicació l’article 5.1 de la Llei 5/2011, de 29 de març, d’Economia Social, oberts a Mallorca; guies de turisme inscrits en el Govern de les Illes Balears i Escoles de dansa per pal·liar els efectes de la Covid-19.  
La  finalitat  de  la  convocatòria  és  pal·liar  el  greuge  que han sofert aquestes persones   per  les  mesures adoptades per contenir l’expansió de la Covid-19 i per les conseqüències de la pandèmia. 
Les  bases  que  regulen  la  convocatòria  són  les  que  estableix  l’Ordenança general de subvencions del Consell Insular de Mallorca (BOIB núm. 21, de 18 de febrer de 2017), modificada pel Ple del Consell de Mallorca en sessió de dia 14 de juny de 2018 (BOIB núm. 96, de 4 d’agost).
2. Persones beneficiàries
2.1 Poden ser persones beneficiàries de les subvencions:
a) Instal·lacions juvenils i de lleure educatiu: les persones físiques i jurídiques privades, les agrupacions de persones físiques o jurídiques privades i les comunitats de béns o qualsevol altre tipus d’unitat econòmica o patrimoni separat de lleure juvenil dels següents epígrafs:
8560 Activitats auxiliars d’educació
8899 Altres activitats de serveis socials sense allotjament
5510 Hotels i allotjament similar
5520 Allotjaments turístics i allotjaments de curta estada
5530 Càmpings i aparcaments per autocaravanes
5590 Allotjaments juvenils
9329 Altres activitats recreatives i d’entreteniment   
- És obligatori estar registrat al Cens d’instal·lacions juvenils del Consell Insular de Mallorca o que hagin iniciat el procediment per a la inscripció mitjançant la presentació de la declaració responsable preceptiva abans de la publicació de l’extracte d’aquesta convocatòria en el Butlletí Oficial de les Illes Balears.
b) Artesans i entitats d’economia social i solidària: les persones físiques i jurídiques privades, les agrupacions de persones físiques o jurídiques privades i les comunitats de béns o qualsevol altre tipus d’unitat econòmica o patrimoni separat que sigui:
- Empresa o comunitat de béns del sector de l’artesania que estigui en possessió del Document de qualificació artesanal (DQA), en vigor, i que acreditin el mestre artesà responsable de la producció.
- Empresaris autònoms que disposin de la Carta d’artesà i/o la Carta de mestre artesà, en vigor.
- Excepcionalment, les persones o entitats indicades que no tenguin aquests distintius, poden ser beneficiaris si disposen del document administratiu “pendent visita” o “pendent avaluació” expedit per l’administració competent en matèria d’artesania.
- Tots ells han d’estar donats d’alta d’activitats econòmiques en el moment de la presentació de la sol·licitud de subvenció (bé directament a l’Agència Estatal de l’Administració Tributària com autònom o bé com associat a cooperativa). 
- Les societats basades en l’economia social i solidària que els sigui d’aplicació l’article 5.1 de la Llei 5/2011, de 29 de març, d’economia social.
c) Escoles de dansa: les persones físiques i jurídiques privades, les agrupacions de persones físiques o jurídiques privades i les comunitats de béns o qualsevol altre tipus d’unitat econòmica o patrimoni separat, o entitat sense ànim de lucre que gestionen escoles de dansa sempre que:
- Estiguin degudament constituïdes d’acord amb la seva naturalesa jurídica.
- No han rebut subvenció, o han rebut una sola subvenció de les dues convocatòries anteriors que ha tret la Fundació Mallorca Turisme, per pal·liar els efectes de la Covid-19 a les escoles de dansa.
- Han d’estar inscrites als següents epígrafs de l’impost d’activitats econòmiques (IAE):
* 933.9: Altres activitats d’ensenyança. Només quan es tracti d’escoles de dansa.
* 966.9: Altres serveis culturals. Només quan es tracti d’escoles de dansa. 
d) Guies de turisme:
- Han de tenir l’acreditació de Guia Turístic Oficial expedit pel Govern de les Illes Balears, amb el núm. de BAL, amb residència fiscal a Mallorca, exercir la seva activitat a Mallorca i estar en actiu en el moment de la presentació de la sol·licitud. 
2.2 Les persones beneficiàries han de reunir els requisits generals següents:
- Tenir el centre de treball o activitat a Mallorca.
- Tenir el domicili fiscal a Mallorca.
- Estar al corrent d’obligacions tributàries davant l’Agència Estatal de l’Administració Tributària (AEAT), amb la Seguretat Social, amb el Consell Insular de Mallorca i amb la Fundació Mallorca Turisme.
- No poden haver estat sancionades per incompliment de la normativa en matèria de contenció de la Covid-19.
- No haver acomiadat cap treballador afectat pels expedients de regulació temporal de l’ocupació (ERTO).
- La facturació del beneficiari del mes de febrer de 2021 ha sofert una minva en relació amb la facturació corresponent al mes de febrer de 2020. Per presentar la sol·licitud de subvenció és suficient presentar una declaració responsable sobre el compliment d’aquest requisit sense perjudici que, en cas que les persones obtenguin la prestació sense complir els requisits per ser-ne beneficiàries, han de reintegrar tota la quantia percebuda indegudament, i poden ser sancionats amb la tramitació prèvia de l’expedient corresponent.
2.3 No poden tenir la condició de beneficiàries les persones o entitats en les quals s’esdevingui alguna de les circumstàncies que preveuen els articles 8.2, 8.3 o 8.4 de l’Ordenança general de subvencions del Consell Insular de Mallorca, i l’article 13 de la Llei 38/2003, de 17 de novembre, general de subvencions.
2.4 D’acord amb l’article 11 de la Llei 38/2003, esmentada, si són agrupacions de persones físiques o jurídiques sense personalitat jurídica, s’ha de fer constar de manera explícita en la sol·licitud els compromisos d’execució assumits per cada membre de l’agrupació que també tenen la consideració de beneficiaris. En qualsevol cas, s’ha de nomenar una persona representant o apoderada única de l’agrupació, amb poders suficients per complir les obligacions que, com a beneficiària, corresponen a l’agrupació. Si no s’indica s’ha d’entendre que és el primer anomenat en la sol·licitud. (S’ha d’afegir a la sol·licitud el contracte signat entre els comuners o membres de l’agrupació i el certificat bancari de titularitat bancària de la comunitat de béns). 
L’agrupació no es pot dissoldre fins que hagi transcorregut el termini de prescripció que preveuen els articles 39 i 65 de la Llei general de subvencions.
3.  Import i crèdit pressupostari
El crèdit previst per aquesta convocatòria és d’un milió cinc-cents mil euros (1.500.000 €) amb càrrec al pressupost de la Fundació Mallorca Turisme.
D’aquesta quantia correspon al Govern de les Illes Balears la quantia de 750.000 € (50%) i al Consell Insular de Mallorca la quantia de 750.000 € (50%). 
4. Quantia de la subvenció
L’ajuda serà un import cert de 1.500 € per centre de treball o establiment, amb un màxim de dos establiments per persona beneficiària (Màxim 3.000 €). 
Només s’admetrà una ajuda per establiment a favor de la persona o entitat que figura com a titular del negoci. En la sol·licitud s’ha d’indicar el nom de l’establiment o centre de treball i la localització, així com el número d’inscripció registral (aquest darrer requisit és per instal·lacions juvenils i de lleure).
5. Concurrència amb altres subvencions
Aquests ajuts són compatibles amb la percepció de qualsevol altra subvenció
procedent de qualsevol entitat del sector públic o privat.
Aquest ajut és incompatible amb la percepció de qualsevol altra subvenció concedida per la Fundació Mallorca Turisme per pal·liar els efectes de la covid-19. L’incompliment d’aquest requisit suposa iniciar el procediment de reintegrament corresponent o perdre el dret a cobrar l’ajut, sense perjudici de les possibles infraccions o sancions administratives o penals que hi poden correspondre.   
Excepció: les escoles de dansa poden haver rebut l’ajuda en una de les dues convocatòries de subvencions per pal·liar els efectes de la Covid-19 a les escoles de dansa que ha tret la Fundació Mallorca Turisme.
6.  Sol·licitud.  Tota  la  tramitació  es  farà  en  línia.  No  és necessari imprimir cap  document de la convocatòria
6.1 Només s’admet una ajuda per establiment. No s’admeten dues sol·licituds per diferents persones o entitats per al mateix establiment o lloc de feina. 
6.2 Només s’admet una sol·licitud per entitat o persona interessada. Aquesta sol·licitud pot incloure una petició d’ajut per a dos centres de treball d’un mateix titular, que s’han d’indicar a la mateixa sol·licitud. 
6.3 Lloc de presentació: les persones, els establiments i empreses que compleixen els requisits i desitgin adherir-se a aquesta convocatòria, han de formalitzar la sol·licitud d’adhesió a través del web de la Fundació Mallorca Turisme:
(https://fundaciomallorcaturisme.sedelectronica.es/info.0)
Aquest tràmit només es pot fer en línia, s’ha d’emplenar la sol·licitud del catàleg de tràmits “Convocatòria d’ajuts per pal·liar els efectes de la covid-19 al sector de l’artesania, de l’economia social i solidària, les instal·lacions juvenils i de lleure educatiu regulades pel Decret 23/2018, els guies de turisme i les escoles de dansa de Mallorca”. És obligatori fer-la en línia utilitzant el tràmit creat per això. No és vàlida cap altra forma de presentar-la.
Tota la informació la podeu trobar a l’enllaç web www.ajutsmallorca.com on també s’hi pot complimentar i presentar la sol·licitud.
El model de sol·licitud és obligatori i no s’admet cap altre. Presentar la sol·licitud de subvenció fora del termini establert i no utilitzar els formularis normalitzats d’ús obligatori, són causes per no admetre-la.
La presentació electrònica de les sol·licituds s’ha de fer amb el certificat digital de la persona interessada o l’ha de presentar un representant de l’entitat que s’acreditarà amb el seu certificat digital com a representant.
En general s’admet el DNI electrònic i tots els certificats que es reconeixen en la llista de confiança de prestadors de serveis de certificació establerts a Espanya, publicada a la seu electrònica del Ministeri d’Indústria, Energia i Turisme.
6.4 Per tant, la tramitació electrònica ha de ser:
Primer. Accedir al web https://fundaciomallorcaturisme.sedelectronia.es/info.0 i al catàleg per tramitar la «Convocatòria d’ajuts per pal·liar els efectes de la Covid-19 al sector de l’artesania, de l’economia social i solidària, les instal·lacions juvenils i de lleure educatiu regulades pel Decret 23/2018, els guies de turisme i les escoles de dansa de Mallorca».
Segon. Emplenar els formularis de la convocatòria a través del tràmit creat específicament per això.
Tercer. Adjuntar-hi la documentació. 
6.5 Aquesta sol·licitud (annex I) inclou:
- La identificació de l’entitat o persona que sol·licita la subvenció.
- La indicació del nom comercial i la localització de l’establiment/negoci o bé lloc de feina de la persona interessada. Si demana l’ajuda per a dos establiments o llocs de feina, els ha d’indicar tots dos.
- La sol·licitud serveix d’autorització perquè el personal del Consell Insular o de la Fundació puguin comprovar d’ofici si la persona interessada està al corrent d’obligacions amb l’Estat o amb el Consell.
- Si ho considera oportú, la persona interessada pot presentar una declaració per denegar expressament el consentiment perquè l’òrgan instructor obtingui de manera directa l’acreditació de les circumstàncies d’estar al corrent de les obligacions tributàries i amb la Seguretat Social mitjançant certificats telemàtics. Si ha denegat el permís, ha d’aportar els certificats si la Fundació Mallorca Turisme o altres organismes de control li ho requereixen. El certificat d’estar al corrent d’obligacions amb el Consell s’expedeix d’ofici per la Fundació. 
- Una declaració responsable amb els termes següents:
· [bookmark: _Hlk81984928]Que no ha rebut cap altra ajuda de la Fundació per pal·liar els efectes de la Covid-19 (excepte les escoles de dansa: poden haver rebut ajuda a una de les dues convocatòries d’ajudes per pal·liar els efectes de la covid-19 a les escoles de dansa que ha tret la Fundació Mallorca Turisme).
· Que la facturació del beneficiari del mes de febrer de 2021 ha sofert una minva en relació amb la facturació corresponent al mes de febrer de 2020. 
· Si es tracta d’una empresa: que l’entitat està constituïda vàlidament en escriptura pública i registrada (si és obligatòria la inscripció registral). 
· Si es tracta d’una cooperativa: que l’entitat està constituïda vàlidament i inscrita en el registre de cooperatives. 
· Si es tracta d’una entitat sense ànim de lucre com pot ser una associació o una fundació: que l’entitat està constituïda vàlidament i inscrita en el registre (si és obligatòria la inscripció).
· Si es tracta d’una comunitat de béns, societat civil o una altra entitat econòmica sense personalitat jurídica: que no es dissoldrà fins que hagi transcorregut el termini de prescripció que preveuen els articles 39 i 65 de la Llei 38/2003, de 17 de novembre, general de subvencions, d’acord amb el que diu l’article 11 d’aquesta Llei.
· Que la persona que presenta la sol·licitud té poder suficient per actuar en nom de l’entitat sol·licitant.
· Que la persona beneficiària, entitat o establiment no ha estat sancionat per incomplir la normativa en matèria de contenció de la Covid-19.
· Que no ha acomiadat cap persona treballadora afectada pels expedients de regulació temporal de l’ocupació (ERTO).
· [bookmark: _Hlk81985909]Si és una instal·lació juvenil o de lleure educatiu del Decret 23/2018: que la instal·lació està inscrita en el Cens d’instal·lacions juvenils del Consell de Mallorca o ha presentat la declaració responsable per a la seva inscripció definitiva.
· [bookmark: _Hlk81986068]Si és un artesà o empresa artesana: que disposa de la Carta d’artesà, la Carta de mestre artesà o el Document de qualificació artesanal (DQA), o bé que disposa del “pendent visita” o “pendent d’avaluació”, en vigor.
· [bookmark: _Hlk81986135]Si és una entitat basada en l’economia social i solidària: que li resulta d’aplicació l’article 5.1 de la Llei 5/2011, de 29 de març, d’economia social.
· Si és un guia de turisme: que està fent feina actualment. La Fundació pot comprovar aquest requisit mitjançant el requeriment de la quota d’autònom o la darrera nòmina.
· Que la instal·lació o activitat per la qual demana l’ajut s’ha vist afectada per les mesures de salut pública dictades per la contenció del brot epidèmic de la pandèmia de la Covid-19 a Mallorca, amb suspensió o reducció de l’activitat.
6.6 La sol·licitud ha d’anar acompanyada dels annexos següents:
a)  Annex  II.  Declaració  responsable  de  la persona interessada o representant  legal  de l’entitat sol·licitant que:
- No incorre en cap de les prohibicions per rebre ajuts o subvencions que estableix l’article 8 de l’Ordenança general de subvencions del Consell Insular de Mallorca, o l’article 13 de la Llei 38/2007, de 17 de novembre, general de subvencions.
- La persona o entitat beneficiària no ha estat sancionada per resolució administrativa ferma o condemnada per sentència judicial ferma, en els tres darrers anys, per haver exercit o tolerat pràctiques laborals considerades discriminatòries per raó de sexe o de gènere. 
- No ha incorregut en cap de les causes previstes en l’article 11 de la Llei 11/2016, de 28 de juliol, d’igualtat de dones i homes.
- No ha de pagar ni deu cap reintegrament dels que anomena l’article 48.5 de l’Ordenança General de Subvencions. 
b) Annex III. Declaració responsable d’estar al corrent de les obligacions amb l’Agència Estatal de l’Administració Tributària, amb la Seguretat Social, amb el Consell Insular de Mallorca i amb la Fundació Mallorca Turisme.
6.7 D’acord amb l’article 69.4 de la Llei 39/2015, d’1 d’octubre, del procediment administratiu comú de les administracions públiques, la inexactitud, la falsedat o l’omissió de qualsevol dada o informació que s’incorpori en una declaració responsable determina la impossibilitat de continuar amb l’exercici del dret o activitat afectada des del moment que es tingui constància de tals fets, sense perjudici de les responsabilitats penals, civils o administratives que hi corresponguin.  
Així mateix, la resolució de l’administració pública que declari aquesta circumstància pot determinar l’obligació de la persona interessada de restituir la situació jurídica al moment previ al reconeixement, així com la impossibilitat d’instar un nou procediment amb el mateix objecte durant un marc temporal determinat per la llei, tot això d’acord amb els termes establerts en les normes sectorials d’aplicació.
6.8 La sol·licitud s’ha de lliurar amb la documentació següent:
a) Persones físiques: còpia del DNI per les dues cares, o NIE i passaport, per les dues cares, si en té. Si és una persona jurídica: CIF. Ambdós supòsits s’han de poder llegir correctament. (format PDF).
c) Si es tracta d’una comunitat de béns o entitat sense personalitat jurídica, contracte signat entre els membres i designació del representant. 
d) Certificat expedit per l’entitat bancària de la titularitat. No s’admet cap altre document per acreditar la titularitat de compte bancari (ni rebuts, ni documents elaborats per la persona interessada, ni captures de pantalla, etc.). 
e) Certificat tributari de situació censal a l’Agència Estatal de l’Administració Tributària, on consti d’alta el centre de treball, establiment o activitat pel qual es demana l’ajut. 
f) En cas d’artesans, que no estan d’alta d’activitats econòmiques, però sí en una cooperativa de treball associat:
- El certificat de situació censal de la cooperativa a la qual pertany en l’Agència Estatal de l’Administració Tributària, que haurà d’estar donada d’alta en un epígraf de l’IAE susceptible de rebre la subvenció d’aquesta convocatòria.
- Un certificat emès per la cooperativa en la qual està associat que certifiqui amb el seu nom, llinatges i document d’identificació que està associat a la cooperativa i al corrent de pagament de les quotes.
g) Els artesans: 
- La Carta d’artesà, la Carta de mestre artesà, el Document de qualificació artesanal (DQA), en vigor, o bé del document “pendent visita” o “pendent avaluació”; Si no aporten el document poden autoritzar a la Fundació o personal del Consell perquè ho comprovi d’ofici en el Registre d’artesans del Consell de Mallorca.
- I, fotografia actual del lloc/llocs de feina o bé centre/centres de treball pels quals demana l’ajuda.
h) Les entitats d’economia social i solidària:
- Fotografia actual de la façana del centre o lloc de feina i de l’interior de l’establiment. 
i) Les instal·lacions juvenils i de lleure educatiu: 
- Fotografia actual de l’establiment/s o del lloc/llocs de feina pels quals demana l’ajuda.
j) Els guies de turisme: 
- El carnet d’acreditació de guia oficial expedit pel Govern de les Illes Balears, i el núm. de BAL. 
k) Les escoles de dansa: 
- Fotografia actual de la façana de l’escola de dansa on es vegi el nom comercial, si hi fos i en té, i una fotografia de l’interior de l’establiment. (en format jpg).
7. Termini i lloc per presentar les sol·licituds
El termini per presentar la sol·licitud i tota la documentació és de quinze dies hàbils a partir de la publicació de l’extracte de la convocatòria en el Butlletí Oficial de les Illes Balears i comença a partir de les 9.00 h de l’endemà d’haver-se publicat l’extracte de la convocatòria en el Butlletí Oficial de les Illes Balears.  
8. Règim de concurrència
El  procediment  de  concessió  és  de  concurrència  no  competitiva,  per  ordre d’entrada en el registre electrònic de la Fundació Mallorca Turisme, sempre que l’expedient sigui correcte i s’aportin els documents preceptius, fins a exhaurir el total del crèdit assignat per a la convocatòria.
Si es fa un requeriment a la persona interessada, l’ordre d’entrada que figurarà  en  el  registre  serà  el  del  moment  en  què  es  presenta  la documentació correcta i completa.
9. Procediment, òrgan d’instrucció, resolució
La  instrucció  de  l’expedient  administratiu  correspon  al director de  la Fundació Mallorca Turisme, que farà d’ofici totes les actuacions necessàries per determinar, saber i comprovar les dades en virtut de les quals s’ha de resoldre la concessió dels ajuts.
Si de la sol·licitud presentada es desprèn que la persona interessada no compleix els requisits per ser beneficiari de l’ajuda quedarà exclòs/a directament sense necessitat de fer requeriment. L’exclusió es notificarà mitjançant la publicació de la resolució en el Butlletí Oficial de les Illes Balears.
Si la sol·licitud o documentació presentada no reuneix els requisits establerts en la convocatòria, s’ha de requerir la persona interessada perquè la complementi, en el termini màxim i improrrogable dels deu dies hàbils següents, amb indicació que,  si  no  ho  fa,  es  considerarà  que  ha  desistit  de  la  seva  petició,  amb  la resolució prèvia dictada en els termes que preveu l’art. 21 de la Llei 39/2015, d’1  d’octubre,  del  procediment  administratiu  comú  de  les  administracions públiques.
El requeriment per millorar la sol·licitud s’ha de notificar electrònicament a l’adreça que ha indicat la persona interessada en la sol·licitud de la subvenció. Aquesta notificació per mitjans electrònics s’entén rebutjada si han transcorregut deu dies naturals des que s’ha enviat la notificació sense que s’hi accedeixi.
Si es fa un requeriment a la persona interessada, la nova documentació aportada s’ha de presentar a: “Esmena convocatòria d’ajuts per pal·liar els efectes de la covid-19 al sector de l’artesania, l’economia social i solidària, les instal·lacions juvenils i de lleure educatiu regulades pel Decret 23/2018, els guies de turisme i les escoles de dansa de Mallorca”. No s’admet cap altra via per presentar la documentació requerida. Si es presenta fora d’aquest tràmit es tindrà per no presentada.
Si quan es presenta la documentació requerida per completar la documentació, manca crèdit a la convocatòria, aquesta sol·licitud quedarà fora i no obtindrà subvenció per la manca de crèdit i li passaran davant les altres sol·licituds que s’hagin presentat amb la documentació completa.
A la Direcció de la Fundació Mallorca Turisme li correspon dictar la resolució de concessió  de  les  subvencions  i  reconèixer  les  obligacions  econòmiques  en concepte de subvenció.
La  concessió  dels ajuts  es  farà  de  forma  directa  entre  les  persones sol·licitants que reuneixen la totalitat de requisits i la documentació exigida en aquesta  convocatòria, fins a esgotar el crèdit disponible. La  resolució  de concessió ha d’incloure, com a mínim, la identificació de la persona o entitat sol·licitant  a  la  qual  es  concedeix  la  subvenció  i  l’import. La concessió s’ha de notificar a les persones interessades mitjançant la publicació de  les concessions en el Butlletí Oficial de les  Illes Balears, sense perjudici que es puguin utilitzar altres mitjans electrònics per informar-les.
El termini màxim per resoldre el procediment i notificar-lo és de sis mesos des de la data de publicació de l’extracte de la convocatòria en el Butlletí Oficial de les  Illes  Balears.  Una  vegada  acabat  el  termini  sense  que  s’hagi  dictat  la resolució, s’han d’entendre desestimades totes les sol·licituds.
10. Obligacions de les persones beneficiàries
D’acord  amb  l’article  9  de  l’Ordenança  general  de  subvencions  del  Consell Insular de Mallorca, són obligacions de les persones beneficiàries:
· Estar  al  corrent  de  les  obligacions  tributàries  amb  l’Agència  Estatal  de l’Administració Tributària (AEAT), amb la Seguretat Social, amb el Consell Insular de Mallorca, les entitats dependents i la Fundació Mallorca Turisme.
· Conservar els documents que demostren que compleix els requisits per ser persona beneficiària de l’ajuda durant un període de quatre anys des que s’ha concedit la subvenció.
· Sotmetre’s a les actuacions de comprovació que ha de fer l’òrgan que concedeix la subvenció i a qualsevol altra comprovació o control financer que poden  dur  a  terme  els  òrgans  de  control  competents, tant  nacionals com comunitaris, i aportar tota la informació que li requereixin en l’exercici d’aquestes actuacions. 
11. Pagament
La liquidació i pagament dels ajuts s’ha de fer quan s’hagi comprovat que es compleixen els requisits amb la documentació que s’ha presentat amb la sol·licitud.
Les  sol·licituds  de  subvenció  es  poden  resoldre  individualment  mitjançant resolucions de concessió simultànies, encara que no hagi acabat el termini per presentar-les, a mesura que entrin en el registre de la Fundació Mallorca Turisme. Si s’exhaureix el crèdit  destinat a la  convocatòria abans d’acabar el termini de presentació, se suspèn la  concessió de noves ajudes mitjançant resolució que s’ha de publicar en el Butlletí Oficial de les Illes Balears.
Aquesta  ajuda  es  concedeix  en  atenció  a  la  concurrència  dels  requisits establerts en aquesta convocatòria sense perjudici dels controls que es poden fixar per verificar la certesa de la documentació presentada.
12. Reintegrament
Són  d’aplicació  les  causes  de  reintegrament  que preveu l’article  56  de l’Ordenança general de subvencions del Consell Insular de Mallorca. És causa de reintegrament, entre d’altres, obtenir la subvenció falsejant les condicions requerides per obtenir-la o amagant les que ho impedirien.
13. Comprovació de la veracitat de les dades
Per comprovar la veracitat de les dades que han aportat les persones sol·licitants de les ajudes es farà una auditoria externa la qual ha de servir per examinar els expedients i pot donar lloc, en cas d’incompliment, a l’inici de l’expedient de reintegrament més les possibles accions administratives o penals que poden incloure.  
14. Infraccions i sancions
El règim d’infraccions i sancions administratives aplicables és el que estableixen els articles 63 i 64 de l’Ordenança general de subvencions del Consell Insular de Mallorca.
També és d’aplicació qualsevol normativa sancionadora administrativa o penal aplicable quant a la falsedat de les dades incloses dins les declaracions responsables.
15. Publicació de la convocatòria i de la concessió
En compliment del que preveuen els articles 19.2 i 14 de l’Ordenança general de subvencions del Consell Insular de Mallorca, la Fundació Mallorca Turisme ha d’enviar  informació  sobre  aquesta  convocatòria  i  sobre  les  resolucions  de concessió que en derivin a la Base de Dades Nacional de Subvencions.
L’extracte de la convocatòria s’ha de publicar en el Butlletí Oficial de les Illes Balears  per conducte de la Base de Dades Nacional de Subvencions, s’ha de penjar en el web de la Fundació Mallorca Turisme www.fundaciomallorcaturisme.net i en el web www.ajutsmallorca.com  i se li donarà la màxima difusió possible entre les persones que hi poden estar interessades.
Les resolucions de concessió de les ajudes s’han de publicar en el Butlletí Oficial de les   Illes Balears, i en el web de la Fundació Mallorca Turisme, www.fundaciomallorcaturisme.net , així com en el web www.ajutsmallorca.com.
16. Recursos
Contra aquesta Resolució, que no exhaureix la via administrativa, es pot interposar un recurs d’alçada davant el president del Patronat de la Fundació Mallorca Turisme en el termini d’un mes, a partir de l’endemà d’haver publicat l’extracte d’aquesta Resolució en el Butlletí Oficial de les Illes Balears, d’acord amb l’establert en l’article 121 de la Llei 39/2015, d’1 d’octubre, del procediment administratiu comú de les administracions públiques, i de l’article 9 dels Estatuts de la Fundació.
Contra la desestimació expressa del recurs d’alçada es pot interposar un recurs contenciós administratiu davant el jutjat contenciós administratiu de Palma que correspongui, en el termini de dos mesos, a partir de l’endemà de rebre la notificació de la desestimació del recurs.
Contra la desestimació per silenci del recurs d’alçada, es pot interposar un recurs contenciós administratiu davant el jutjat contenciós administratiu de Palma que correspongui, en el termini de sis mesos, a partir de l’endemà de la desestimació presumpta, que es produeix tres mesos després d’interposar el recurs d’alçada sense que se n’hagi notificat la resolució.
No obstant l’anterior, es pot interposar, si escau, qualsevol altre recurs que es consideri oportú. Tot això d’acord la Llei 29/1998, de 13 de juliol, que regula la jurisdicció contenciosa administrativa, i la Llei 39/2015, d’1 d’octubre, esmentada.  

Annex I sol·licitud (tràmit en línia)

Convocatòria d’ajuts per pal·liar els efectes de la covid-19 al sector de l’artesania, la economia social i solidaria, les instal·lacions juvenils i d’oci educatiu per el Decret 23/2018, els guies de turisme i les escoles de dansa de Mallorca 

Dades sol·licitant
Nom i llinatges / Nom o raó social:.....................................................................................
DNI/CIF: ..................................
Domicili:..............................................................................................................................
Núm.:	..........	Pis: ...............	Localitat: ................................. CP: .....................................	
Telèfon de contacte: ............................................. Fax: .....................................................	
Correu electrònic: ...............................................................................................................	
Web de l’entitat/persona sol·licitant: ..................................................................................	

Dades representant legal / persona autoritzada
Nom i llinatges: ..................................................................................................................	
DNI/NIE: .............................................. Telèfon: ..............................................................	
Represent l’entitat sol·licitant en qualitat de: ....................................................................	


AUTORITZACIÓ per acreditar d’ofici que està al corrent de les obligacions tributàries i amb la Seguretat Social
Presentar aquesta sol·licitud de subvenció suposa autoritzar el personal de la Fundació Mallorca Turisme i del Consell Insular de Mallorca perquè obtengui de manera directa l’acreditació de les circumstàncies d’estar al corrent de les obligacions amb l’Agència Estatal de l’Administració Tributària de l’Estat i amb la Seguretat Social a través de certificats telemàtics.
[bookmark: __Fieldmark__1716_3701643603][bookmark: __Fieldmark__582_3288802088] |_|     No ho AUTORITZ


DECLARACIÓ 
Declar sota la meva responsabilitat:

|_| Que no he rebut cap altra ajuda de la Fundació per pal·liar els efectes de la Covid-19 (excepte les escoles de dansa: poden haver rebut ajuda a una de les dues convocatòries d’ajudes per pal·liar els efectes de la covid-19 a les escoles de dansa que ha tret la Fundació Mallorca Turisme).
|_| Si és una instal·lació juvenil o de lleure educatiu del Decret 23/2018: que la instal·lació està inscrita en el Cens d’instal·lacions juvenils del Consell de Mallorca o ha presentat la declaració responsable per a la seva inscripció definitiva.
|_|  Si és un artesà o empresa artesana: que disposa de la Carta d’artesà, la Carta de mestre artesà o el Document de qualificació artesanal (DQA), o bé que disposa del “pendent visita” o “pendent d’avaluació”, en vigor.
|_| Si és una entitat basada en l’economia social i solidària: que li resulta d’aplicació l’article 5.1 de la Llei 5/2011, de 29 de març, d’economia social.
|_|  Si és un guia de turisme: que està fent feina actualment. La Fundació pot comprovar aquest requisit mitjançant el requeriment de la quota d’autònom o la darrera nòmina.
[bookmark: __Fieldmark__1725_3701643603][bookmark: __Fieldmark__777_3288802088]|_| En cas de tractar-se d’una empresa: que l’entitat està constituïda vàlidament en escriptura pública i registrada (si és obligatòria la inscripció registral).
[bookmark: __Fieldmark__1733_3701643603][bookmark: __Fieldmark__778_3288802088]|_| En cas de tractar-se d’una cooperativa: que l’entitat està constituïda vàlidament i inscrita en el registre de cooperatives.
|_| Si és una entitat sense ànim de lucre, com pot ser una associació o una fundació: que l’entitat està constituïda vàlidament i inscrita en el registre (si és obligatòria la inscripció).
[bookmark: __Fieldmark__1741_3701643603][bookmark: __Fieldmark__779_3288802088]|_| Que tenc poder suficient per actuar en nom de l’entitat sol·licitant.
[bookmark: __Fieldmark__1749_3701643603][bookmark: __Fieldmark__780_3288802088]|_| Que el centre de treball o establiment pel qual es demana l’ajut s’ha vist afectat per les mesures de salut pública dictades per la contenció del brot epidèmic de la pandèmia de covid-19 a Mallorca, amb suspensió o reducció de l’activitat arran de la declaració del nivell 4 d’alerta sanitària per l’Acord del Consell de Govern de la CAIB de 14 de desembre de 2020 (BOIB núm. 209, de 15 de desembre).
[bookmark: __Fieldmark__1757_3701643603][bookmark: __Fieldmark__804_3288802088]|_|  Que la facturació de l’empresa al mes de febrer de 2021 ha sofert una minva en relació amb la facturació corresponent al mes de febrer de 2020. 

Sancions per Covid-19
[bookmark: __Fieldmark__1769_3701643603][bookmark: __Fieldmark__2420_3887997611][bookmark: __Fieldmark__696_3887997611][bookmark: __Fieldmark__663_3288802088]|_| Que l’establiment no s’ha sancionat per incompliment de la normativa en matèria de contenció de la covid-19. 
[bookmark: __Fieldmark__1784_3701643603][bookmark: __Fieldmark__2428_3887997611][bookmark: __Fieldmark__697_3887997611][bookmark: __Fieldmark__676_3288802088]|_| Que no s’han acomiadat cap treballador ni treballadora afectats pels expedients de regulació temporal de l’ocupació (ERTO).

Comunitats de béns o altres entitats sense personalitat jurídica:
Que no es dissoldrà fins que hagi transcorregut el termini de prescripció previst en els articles 39 i 65 de la Llei 38/2003, de 17 de novembre, general de subvencions, d’acord amb el que estableix l’article 11 de la Llei esmentada. 

Declar que els membres de la comunitat o altre ESPJ són:
Raó social ...........................................................................................................................
Nom i llinatges ....................................................................................................................
Nom i llinatges ....................................................................................................................
Nom i llinatges ....................................................................................................................
Nom i llinatges ....................................................................................................................
Nom i llinatges ....................................................................................................................
Nom i llinatges ....................................................................................................................

El representant és ................................................................................................................

Si no es designa persona representant, s’entendrà que és la primer de la llista.
S’ha adjuntar el contracte de constitució de l’entitat i el registre, si és necessari, en l’apartat altra documentació.

Establiment o centre de treball pel qual demana l’ajut: 
1) Obligatori: nom comercial i localització de l’establiment: ......................................................................................................................

2) Opcional si té un altre establiment amb dret a l’ajuda: 
Nom comercial i localització de l’establiment:
.............................................................................................................................................

........................................................., .............. d ................................. de 20...

(Signatura)
FUNDACIÓ MALLORCA TURISME


ANNEX II  
Declaració responsable de no incórrer en cap de les prohibicions legalment establertes per tenir la condició de beneficiari de les subvencions

Dades sol·licitant 
Nom i llinatges / Nom o raó social: ....................................................................................
En representació de: ............................................................................................................  
Sota la meva responsabilitat i perquè en tingueu coneixement,
DECLAR:
[bookmark: __Fieldmark__1831_3701643603][bookmark: __Fieldmark__805_3288802088]|_| Que, en els tres darrers anys, ni jo ni l’entitat que represent hem estat sancionats per  resolució administrativa ferma o per sentència judicial, per haver exercit o tolerat pràctiques laborals considerades discriminatòries per raó de sexe o de gènere.
[bookmark: __Fieldmark__1840_3701643603][bookmark: __Fieldmark__806_3288802088]|_| Que no som deutor/a per resolució de procedència de reintegrament d’una subvenció (article 48.5 de l’Ordenança general de subvencions del Consell Insular de Mallorca).
[bookmark: __Fieldmark__1850_3701643603][bookmark: __Fieldmark__807_3288802088]|_| Que no incorr en cap de les prohibicions de l’article 13 de la Llei 38/2003, de 17 de novembre, general de subvencions, i de l’article 8 de l’Ordenança general de subvencions del Consell Insular de Mallorca, en concret: 
 
a) Haver estat condemnat/da, mitjançant una sentència ferma, a la pena de pèrdua de la possibilitat d’obtenir subvencions o ajuts públics. 

b) Haver sol·licitat la declaració de concurs voluntari, haver estat declarat/ada insolvent en qualsevol procediment, estar declarats/ades en concurs (llevat que, en aquest, un conveni hagi adquirit l’eficàcia), estar subjectes a la intervenció judicial o haver estat inhabilitats/ades d’acord amb la Llei 22/2003, de 9 de juliol, concursal, sense que hagi acabat el període d’inhabilitació fixat en la sentència de qualificació del concurs.

c) Haver donat lloc, per una causa de la qual han estat declarats/ades culpables, a la resolució ferma de qualsevol contracte subscrit amb l’Administració. 

d) Que la persona física, els administradors de les societats mercantils o els que tenguin la representació legal d’altres persones jurídiques, estiguin sotmesos a algun dels supòsits de la Llei 3/2015, de 30 de març, que regula l’exercici d’alt càrrec de l’Administració General de l’Estat; de la Llei 2/1996, de 19 de novembre, d’incompatibilitats dels membres del Govern de les Illes Balears i dels alts càrrecs; de la Llei 53/1984, de 26 de desembre, d’incompatibilitats del personal al servei de les administracions públiques, o que es tracti de qualsevol dels càrrecs electius que es regula la Llei orgànica 5/1985, de 19 de juny, del règim electoral general, en els termes que estableix aquesta normativa o la normativa autonòmica per la qual es regulen aquestes matèries. 

e) No estar al corrent en el compliment de les obligacions tributàries o de la Seguretat Social davant l’Administració de l’Estat, així com de les obligacions tributàries davant el Consell Insular de Mallorca i els organismes autònoms que en depenen imposades per les disposicions vigents, en la forma que determina el Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions (en endavant, RLGS). 

f) Tenir la residència fiscal a un país o un territori qualificat de paradís fiscal per la normativa vigent. 

g) No estar al corrent del pagament d’obligacions per reintegrament de subvencions en els termes que determina el RLGS. 

h) Haver estat sancionats/ades, per resolució ferma, amb la pèrdua de la possibilitat d’obtenir subvencions, segons la legislació de subvencions vigent o la Llei general tributària. 

i) Que es pugui presumir, per les persones que les regeixen o per altres circumstàncies, que són continuació o que deriven, per transformació, fusió o successió, d’altres empreses en les quals s’ha esdevingut la prohibició d’obtenir subvencions.

j) Ser agrupacions previstes en l’apartat 2 de l’art. 7 de l’Ordenança general de subvencions, quan es doni alguna de les prohibicions anteriors en qualsevol dels seus membres. 

k) Ser associació sotmesa a les causes de prohibició que es preveuen en els apartats 5 i 6 de l’art. 4 de la Llei orgànica 1/2002, de 22 de març, que regula el dret d’associació. 

l) Ser associació respecte de la qual s’ha suspès el procediment administratiu d’inscripció perquè s’hi han trobat indicis racionals d’il·licitud penal, en aplicació del que disposa l’art. 30.4 de la Llei orgànica 1/2002, esmentada, mentre no hi recaigui resolució judicial ferma en virtut de la qual es pugui inscriure en el registre corresponent. 

m) Incórrer en algun dels supòsits que preveu l’article 11 de la Llei 11/2016, de 28 de juliol, d’igualtat de dones i homes.  


……………………, ........... d ..................................... de 20... 
(Signatura)
FUNDACIÓ MALLORCA TURISME



Annex III 
Declaració responsable que substitueix la presentació dels certificats que acrediten el compliment d’obligacions tributàries i amb la Seguretat Social 


Dades sol·licitant 
Nom i llinatges / Nom o raó social: ....................................................................................
En representació de: ............................................................................................................

[bookmark: __Fieldmark__1900_3701643603]|_| DECLAR:

Sota la meva responsabilitat i perquè en tingueu coneixement:

1. Que estic al corrent de les obligacions tributàries i amb la Seguretat Social de l’Administració General de l’Estat.

1. Que estic al corrent d’obligacions amb el Consell Insular de Mallorca i entitats que en depenen.

1. Que estic al corrent de pagaments amb la Fundació Mallorca Turisme així com de la justificació d’altres contractes fets amb la Fundació.

1. Que d’acord amb l’article 10.4 de l’Ordenança general de subvencions, la quantia que s’atorga no supera, en aquesta convocatòria, l’import de 3.000 €. 



........................................................., .............. d ................................. de 20 ...

(Signatura)

FUNDACIÓ MALLORCA TURISME




FUNDACIÓ MALLORCA TURISME. Plaça de l'Hospital, 4 (2a planta) 07012 Palma. Tel.: 971 21 96 48 / Fax: 971 21 97 88. CIF: G57594558

